Samsung overrasker med ny Tab S4 og Tab A 10,5

Egentlig var det ventet, at Samsung ville sende deres nye tablets på markedet sammen med den nye Note 9 der bliver lanceret i New York i næste uge – men i stedet har de lanceret dem i dag. Vel at mærke uden mere fanfare end en pressemeddelelse. Og det er to tablets der er på vej fra koreanerne: En avanceret Tab S4 og en “prisvenlig” Tab A.

Tab S4 med helt nye funktioner

Den nye S4 bliver Samsungs bud på en konkurrent til iPad Pro. Udover en generel opdatering af specifikationerne, har den også fået ny opladerstation, hvori den samtidig fungerer som billedramme. Der er også blevet mulighed for flere brugere – helt op til 8. Samtidig er det muligt at sætte nogle af brugerne i Kids Mode, så man kan styre hvad de små poder bruger tabletten til. Der er også understøttelse af DeX, Samsungs dock der gør tabletten til en regulær PC med mus og tastatur, ligesom det også er muligt at bruge en S Pen.

Specifikationerne for Tab S4 er som følger:

SKÆRM | 10.5” WQXGA (2560×1600) sAMOLED
PROCESSOR | Qualcomm® Snapdragon 835 Octa Core (2.35GHz + 1.9GHz)
LTE-STØTTE | LTE Cat.16 CA
HUKOMMELSE | 4GB + 64GB / 256GB, microSD upp till 400GB
KAMERA | 13MP AF + 8.0MP, Flash
PORT | USB3.1 (Type C), POGO
SENSORER | Accelerometer, Compass, Gyroscope, RGB, Proximity Iris Scanner, Face Recognition, Hall Sensor
TRÅDLØS OPKOBLING | Wi-Fi 802.11 a/b/g/n/ac, LTE: 4X4 MIMO / Wi-Fi: MIMO, Wi-Fi Direct, Bluetooth® 5.0
GPS | GPS + GLONASS, BEIDOU, GALILEO
DIMENSIONER, VÆGT | 249.3 x 164.3 x 7.1mm 482g (Wi-Fi) / 483g (LTE)
BATTERI | 7,300mAh, hurtigladning 2
OPERATIVSYSTEM | Android 8.1
VIDEO | Recording: UHD 4K (3840×2160) @ 30fps Playback: UHD 4K (3840×2160) @ 60fps

Prisen kommer til at være 5.999 kr. for 4G udgaven og 5.499 kr. for wifi udgaven.

Tab A til halv pris

Den nye Tab A kommer til at have lidt lavere hardware specs end storebror Tab S4. Den vil have en lidt sløvere processor og 3GB RAM og 32GB hukommelse – hvor Tab S4 har 4GB og 64GB. Men til gengæld bliver prisen også den halve: 2.999 kr. for 4G udgaven og 2.499 kr. for wifi udgaven.

Specifikationerne for Tab A er som følger:

SKÆRM | 10.5” WUXGA (1920×1200) TFT LCD
PROCESSOR | Qualcomm® Snapdragon 450 Octa Core (1.8GHz)
LTE-STØTTE | LTE Cat.6
HUKOMELLSE | 3GB + 32GB, microSD upp till 400GB
KAMERA | 8MP AF + 5MP with Flash
PORT | USB 2.0 (Type C)
SENSORER | Accelerometer, Compass, Gyroscope, RGB, Hall Sensor
TRÅDLØS OPKOBLING | Wi-Fi 802.11 a/b/g/n/ac, Wi-Fi Direct, Bluetooth® 4.2
GPS | GPS + GLONASS + BeiDou
DIMENSION, VÆGT | 260.0 x 161.1 x 8.0 529g (Wi-Fi), 534g (LTE)
BATTERI | 7,300mAh, hurtigopladning2
OPERATIVSYSTEM | Android 8.1
VIDEO | Recording: FHD @ 30fps Playback: FHD @ 60fps

Samsung overrasker med ny Tab S4 og Tab A 10,5